இரவு நேரம்.
நம் கிரகத்தில் உள்ள பாதிக்கும் மேற்பட்ட விலங்குகளை மறைக்கும் இருண்ட உலகம்.
இப்போது வரை, கேமராக்கள் அவற்றின் வாழ்வை கோடிட்டு மட்டுமே காட்டியுள்ளன.
ஆனால் மேம்படுத்தப்பட்ட அடுத்தத் தலைமுறை தொழில்நுட்பத்தோடு,
நம்மால் பகலைப் போலவே இரவையும் தெள்ளத்தெளிவாக பார்க்க முடிகிறது.
மனிதக் கண்ணைவிட நூறு மடங்கு அதிக உணர்திறன் மிக்க கேமராக்களோடு...
இரவின் அழகை இப்போது நம்மால் நல்ல தரத்தில் படம்பிடிக்க முடிகிறது...
அதுவும் வண்ணமயமாக.
வேற்றுலக நிலப்பரப்புகள்.
இருளில் மட்டுமே சுறுசுறுப்பாக இருக்கும் விசித்திரமான உயிரினங்கள்.
முன்பு பார்த்திராத நடத்தைகள்.
இப்போது பூமியின் கடைசி வனப்பகுதியில்
வசிக்கும் விலங்குகளின் வாழ்க்கையை நம்மால் பின்தொடர முடியும்.
இரவு நேரம்.
இந்தோனேஷியாவின் வெப்ப மண்டல தீவுகளில் சூரியன் மறையத் தொடங்குகிறது.
வர்ணனையாளர் டாம் ஹிடில்ஸ்டன்
அந்த அலைகளின் ஆழத்தில்...
இந்த உலகத்தின் மிகவும் புராதன ஆழ்நீர் உலகங்கள் மறைந்து இருக்கின்றன.
பவளப் பாறைகள்...
நமது சமுத்திரங்களின் உயிரின புதையல்கள்.
உலகம் முழுதும், அவை கடல் பரப்பில், ஒரு சதவீதத்திற்கும் குறைவாகவே இருக்கின்றன...
ஆனால் மூன்றில் ஒரு பங்கிற்கு அதிகமாக கடல்வாழ் உயிரினங்கள் அங்கே வாழ்கின்றன.
இந்த பாறைகள், எல்லா வடிவங்களிலும் அளவுகளிலுமுள்ள மிக பரபரப்பான ஜந்துக்கள்...
உணவு உண்டு கொண்டு இருக்கும் ஒரு பரபரப்பான நகரம் போல் இருக்கிறது.
அந்த பவளப் பாறைகளின் புல்டோசர்கள் என்று அழைக்கப்படும், ஹம்ப்ஹெட் பாரட்ஃபிஷ்,
அந்த பவளங்களை பறவைகளின் அலகுகள் போன்றவற்றால் உண்கின்றன...
அது போல திடமான பவளப்பாறைகளின் அடியில் வளரும் மென்மையான ஸ்பாஞ்சுகளை
ஹாக்ஸ்பில் டர்ட்டில்கள் உண்கின்றன.
திறமையானவைகளுக்கு, உணவு என்பது மிக அதிசயமான இடங்களில் கூட கிடைக்கும்.
சிறிய சுத்தப்படுத்தும் வ்ராஸ் ஒரு அந்தரங்கமான சேவை செய்கின்றன.
தங்கள் அக்கம்பக்கத்தவரின் வாயில் உள்ள உணவை அவை உண்கின்றன.
மாலை நேரம் என்பது பவளப்பாறைகளில் நெருக்கடியான நேரம், ஏனென்றால்,
அப்போது தான் எல்லா உயிரினங்களும் வெளிச்சம் மறைவதற்கு முன் வேலைகளை முடிக்க அவசரப்படும்
ஆனால் இந்த பரபரப்பான உலகம்...
விரைவில் மாறப் போகிறது.
ஏனென்றால் சூரியன் மறைந்த பிறகு வெளிப்படும் மற்றொரு பக்கமும்...
இந்த பவளப் பாறைகளில் உண்டு.
சமீபகால படப்பிடிப்பு தொழில்நுட்பங்கள் மூலம்...
மறைந்து இருக்கும் இந்த உலகத்தை நம்மால் பார்க்க முடிகிறது...
இரவு நேரத்தில் இந்த பவளப் பாறைகளில் நடக்கும் விஷயங்களையும் பார்க்க முடிகிறது.
இருள் சூழும் போது, சிறு மீன்கள் ஒன்றாக சேர்ந்து பாதுகாப்பாக இருக்க முயலுகின்றன.
பவளப் பாறையில், இரவு ஆரம்பிக்கும் நேரம் தான் மிகவும் ஆபத்தான நேரம்.
கார்னெட்ஃபிஷ்.
இது ஒரு மீட்டர் நீளம் மற்றும் துப்பாக்கி போன்ற மூக்கு கொண்டது.
இந்த பவளப்பாறைகளின் இரவு நேர துப்பாக்கி வீரன்.
பெரிய, ஒளியில் பார்க்கக்கூடிய கண்களைக் கொண்டு...
ஒரு பெரிய மீன்கள் கூட்டத்தை சுற்றி வளைத்து...
துல்லியமான வகையில் மீன்களை தாக்குகின்றன.
ஊசி போன்ற தங்கள் வாய்களால் தங்களது இரையை அவை பிடிக்கின்றன.
மேலும் ஒவ்வொரு மீனாக பிடிக்கின்றன.
அவை தங்கள் உணவை விழுங்கிய பிறகு...
மீதம் இருப்பது...
மீன் செதில்கள் மட்டுமே.
ஆனால் கார்னெட்ஃபிஷ் மட்டும் தான் இருட்டில் மறைந்திருக்கும் வேட்டையாளர் கிடையாது.
பவளப்பாறை வாசிகள் ஆழமாக இடுக்குகளிலும் வெடிப்புகளிலும் மறைந்து கொள்கின்றன...
ஏனென்றால் பெரிய, ஆபத்தான வேட்டையாளர்கள் இப்போது வெளியே வருகின்றன.
அவை ஒவ்வொன்றும் தன் வழியில் இரவு நேர பவளப்பாறைகளை முற்றுகை இடுகின்றன.
இந்த வைட்டிப் ரீஃப் ஷார்க், பவளப்பாறைகளில் வெகு நேரம் இருக்கும் மீன்களை தின்றுவிடும்.
அதோடு அது தனியாக இல்லை.
ஒவ்வொரு சிறு மீனின் சிம்மசொப்பனமாக இருக்கும் ஸ்டிங்ரே தென்படுகிறது.
அதனுடைய இரைக்கு, இரவு நேரம் மிக கருமையாகத்தான் தோன்றும்.
அது வருவதை அவற்றால் பார்க்க முடியாது.
ஆனால் நம் கேமராக்கள் அது எவ்வாறு...
அந்த பவளப்பாறைகளை முற்றுகை இடுகிறது என காட்டுகின்றன.
அது பார்வையால் அல்ல, எலெக்ட்ரோ ரிசப்டார்களை உபயோகித்து...
பவளப்பாறைகளில் ஒளிந்து இருக்கும் மீன்களின் அசைவுகளை அல்லது...
மணலில் மறைந்து இருக்கும் நண்டுகளை கண்காணிக்கிறது.
இரண்டு மீட்டர்கள் அகலமான சிறகு கொண்டு அவற்றை கடல்மணலில் அழுத்தி விடுகிறது.
மணலை அகற்றினால் இரை கண்ணுக்குத் தெரிந்து விடுகிறது...
அப்படியே அதன் வெற்றிட வாயில்...
அவற்றை விழுங்கி விடுகிறது.
இப்படி நிறைய வேட்டையாளர்கள் இருக்கும் இரவு நேரத்தில்...
நாம் பாதுகாப்பாக இருப்பது தான் சிறந்தது.
ஆனால் இந்த ஆபத்துக்கு இடையில்...
ஒரு சிறிய வண்ணமிக்க மீன் பவளப்பாறைகளின் பாதுகாப்பை விட்டு வெளியே வர பார்க்கிறது.
ஒரு மாண்டரின்ஃபிஷ்.
இந்த ஆண் மீன்...
காதலைத் தேடி தான் வந்திருக்கிறது.
இன்றிரவு ஒரு மணி நேரத்திற்குள் எட்டுக்கும் அதிகமான பெண்களோடு உறவு கொள்ள நினைக்கிறது.
ஆனால் அவற்றை கண்டு பிடிப்பதற்காக, அது மிகவும் ஜாக்கிரதையாக நகர வேண்டும்.
அந்த இருட்டிற்கு இடையில், அது...
ஒரு பெண்...
இறால் போன்ற கோபேபாடுகளை, மாலை உணவாக உண்பதை பார்க்கிறது.
ஆனால் அந்த பெண் மீனும் தன் உணவை தேர்ந்து எடுப்பது போலவே...
தன் காதலர்களையும் தேர்ந்து எடுக்கிறது.
அதன் அன்பைப் பெறுவதற்காக, அந்த ஆண் மீன் தன் துடுப்புகளை...
பெரியதாக, அழகானதாக விரித்து அந்த பெண் மீனை கவருகிறது.
அந்த பெண் மீனும் கவரப்பட்டு விட்டது.
ஆனால் ஒன்றிணைவதற்கு, அந்த இருளைத் தங்களுக்குச் சாதகமாக பயன்படுத்த...
இன்னும் ஒரு தைரியமான வேலையை அவர்கள் செய்தாக வேண்டும்.
அவற்றின் முட்டைகளை உண்பதற்காக மீன்கள் பவளப்பாறைகளில் ஒளிந்திருப்பதால்...
அந்த புது தம்பதி பவளப்பாறைகளுக்கு மேலே எழும்பி...
ஒரு அற்புதமான காதல் நடனம் செய்கின்றன.
அவர்களது இரவு நேர நடனம் முடிந்த பிறகு...
அந்த ஜோடி பவளப்பாறைகளின் பாதுகாப்பில் ஒதுங்குகின்றன...
ஆனால் வெகு நேரத்திற்கு அல்ல.
இன்னும் ஏழு பெண் துணைகளைத் தேடி...
அந்த காதல் மன்னன் இருளையும் பொருட்படுத்தாது
தனது அடுத்த நடன ஜோடியைத் தேடி செல்கிறது.
இரவு தொடரும் போது...
அந்த இருளில் இயற்கையின் மிக சிறந்த மறைந்திருக்கும் அதிசயங்கள் வெளிவருகிறது...
அந்த பவளப்பாறைக்கு மாயாஜால மாற்றத்தை ஏற்படுத்தும் ஒரு நிகழ்ச்சி தான் அது.
கடலின் ஆழங்களில் இருந்து, வேற்று கிரகத்தில் இருந்து வருவது போல...
மிகச்சிறிய விலங்குகளின் ஒரு சேனை வெளிவருகிறது.
நம் பூமியின் ஜந்துக்களின் மிகப்பெரிய ஒரு புலன் பெயர்ச்சி தான் இது,
மற்றும் அது ஒவ்வொரு இரவும் நம் சமுத்திரங்களில் நடக்கிறது.
ஒரு பில்லியன் டன் அளவிற்கும் மேலான பிளாங்க்டன் உயிரிகள்
கடல் ஆழத்தில் இருந்து மேலே வந்து கடற்பரப்பில் உணவு உண்ண வருகின்றன.
ஒரு அரிசி மணியின் அளவை விட, சிறியதாய் இருக்கும் சில உயிரினங்களான இவை தான்...
சமுத்திரங்களின் உயிரோட்டமாகத் திகழ்கின்றன.
பலவித ஒளிரும் தன்மைகளும் நகர்வதற்கான பாகங்களும் கொண்டு...
இவை மேலே வந்து இருளில் கடற்பரப்பில் மிதக்கும் உணவு துகள்களை உண்கின்றன.
முழுவதுமாக மறைந்திருக்கும் இந்த உலகத்திலேயே சில உயிரினங்கள் வாழ்கின்றன.
மற்ற சில, மான்டிஸ் ஷ்ரிம்ப் லார்வேக்கள் போன்றவை,
இந்த மாறுபட்ட இடத்தில் தங்கள் வாழ்க்கையின் ஆரம்பப் பகுதியை மட்டும் கழித்து விட்டு
பின்னர் தாங்கள் வளர்ந்த பிறகு பவளப்பாறைகளுக்கே திரும்பி விடுகின்றன.
மேலே எழும்பி வரும் உயிரினங்கள்...
இப்போது பவளப்பாறைகளில் ஒரு மாயாஜால மாற்றத்தை ஏற்படுத்துகிறது.
அசைவற்ற பாறைகள் உயிர் பெற்று எழுகின்றன.
மிகச் சிறிய உயிரினங்களால் ஆன மிகப் பெரிய சமுதாயங்களாக பவளப்பாறைகள் திகழ்கின்றன.
பகல் நேரத்தில், பவளப்பாறைகள் சூரியனில் இருந்து சக்தியை எடுத்துக்கொள்கின்றன.
ஆனால் இரவில்...
இந்த விலங்குகள் தங்கள் கொடுக்குகளைப் பரப்பி இந்த நுண்ணிய கிருமிகள் உலகத்தின்...
வேட்டையாளர்களாக ஆகி விடுகின்றன.
இங்கே மிதந்து வரும் சிறிய உயிரினங்களுக்கு இந்த வண்ண மயமான தோட்டம்...
மிக பயங்கரமான வேட்டையாளர்களின் மில்லியன் கணக்கான வாய்களால் ஆன ஒரு சுவராக மாறுகிறது.
இந்த இரவுநேர விருந்து தான் பவளப்பாறைகள் வளர்வதற்குத் தேவையான சத்துக்களை
உண்டாக்கிக் கொடுக்கிறது.
நமக்கு இப்போது தெரிவது போல, கடலின் வெப்ப நிலை கூடி வருவதால்,
இந்த இரவுநேர உணவு உண்ணும் நிகழ்ச்சி, அவற்றின் வாழ்விற்கு முக்கியமாக இருக்கிறது.
இந்த சிறு பவளப்பாறைகள் மட்டுமே அந்த இரவு நேர பிளாங்க்டன் அலைகளை நம்பி இருக்கவில்லை.
மற்றப் பெரிய உயிரினங்களும் கூட இந்த இரவு நேர விருந்திற்கு தயாராக இருக்கின்றன:
அதில் ஒன்று மண்டா ரே, தனது நான்கு மீட்டர் சிறகுகளை விரித்தவாறு காத்திருக்கிறது.
தனித்து இருந்தாலும்...
வெப்ப மண்டல சமுத்திரங்களில் சில இடங்களில் அபரிதமான பிளாங்க்டன்கள் இருப்பதால்,
இந்த மண்டாக்கள் உணவு உண்ண ஒன்றாக கூடுகின்றன.
இந்த, ஒரு டன் எடையுள்ள பெரிய விலங்குகள், இரவில் அலைகளில் எழும்பும்,
இந்த சிறு பிளாங்க்டன்களால் உயிர் வாழ்கிறது என்பது மிகவும் ஆச்சரியமான விஷயம்.
கொம்பு போன்ற துடுப்புகளால், அவை அந்த பிளாங்க்டன்களை வாரி...
தங்கள் வாய்களுக்குள் செலுத்தி, தங்கள் உணவை வடிகட்டுகின்றன.
இரவு நேரத்தில்...
கிடைக்கும் அபரிமிதமான உணவை உண்பதன் மூலம், அவை தங்கள் திறமைகளை வெளிப்படுத்துகின்றன.
குதித்து குதித்து வளைத்து வளைத்து...
பெரும் அளவிலான பிளாங்க்டன்களை சேர்த்து...
விழுங்குகின்றன.
மண்டா ரேகளுக்குத்தான் மீன்கள் இனத்திலேயே அதிக அளவு மூளை உண்டென்பது தெரிந்துவிட்டது.
ஆனால் இருள் படர்ந்த பிரமாண்டமான கடலுக்குள்
அவை எப்படி தங்கள் உணவைத் தேடி வருகின்றன என்பது ஒரு புதிராகவே இருக்கிறது.
நமது இரவு நேர கடல் வாழ்க்கையில் இன்னும் கண்டுபிடிக்கப்பட வேண்டிய...
பல ரகசியங்களில் ஒன்றாக அது இருக்கிறது.
இரவில் பூமி
இரவில் படம்பிடிக்கப்பட்டது
பவளப்பாறைகளின் இரவு நேர நிகழ்ச்சிகளை படம் பிடிப்பதற்காக, உலகின் மிக அற்புதமான
வெப்ப மண்டல கடல்களில் 'எர்த் அட் நைட்' குழுவினர் படப்பிடிப்பு நடத்தினார்கள்.
பவளப்பாறைகளின் இரவு வேட்டையாளர்களை படம் பிடிப்பது தான்,
ஒளிப்பதிவாளர் டேவிட் ரெய்சர்ட்-க்கு பெரிய சவாலாக இருந்தது.
சுறா மீன்களும் மற்ற வேட்டை மீன்களும் இரவில் மிகப் பரபரப்பாக இருக்கும்...
ஆனால் அவற்றை பாதுகாப்பாக அணுகுவது மிகவும் கடினமாக இருக்கும்.
இரவு நேரத்தில் படம் பிடிப்பது என்பது ஒரு புது உலகமாக இருக்கும்.
இருட்டில் இருந்து என்ன வரப் போகிறது என்பதே எங்களுக்குத் தெரியாது.
டேவிட் ரெய்சர்ட் ஒளிப்பதிவாளர்
நாம் தெரிந்து கொள்வோம். இப்போது உள்ளே போகிறோம்.
பௌர்ணமி நாட்களில் வலிமையான அலைகள்,
பவளப்பாறைகளில் உணவை சேர்க்கும் நேரம் என்பதால் வேட்டையாளர்கள்...
பரபரப்பாக இயங்கும், எனவே டேவிட் அப்போது உள்ளே செல்ல முடிவெடுத்தார்.
ஆனால் அது பெரிய பிரச்சினையை ஏற்படுத்தியது.
மேற்பரப்பிலிருந்து டைவர்களிடம் பேசுகிறோம். நீரோட்டம் எப்படி இருக்கிறது?
சரியாக இல்லை. நீரோட்டம் அதிகமாக இருக்கு.
நாங்கள் கிளம்புகிறோம். மேலே வருகிறோம்.
கீழே நீரோட்டம் மிகவும் அதிகமாக இருப்பதால்,
நிலையாக அங்கே இருப்பது கடினமாக இருக்கிறது.
வந்து, அது மோசமாக இருந்தது.
ஆமாம்...
நீரோட்டம் அதிகமாக இருக்கும் போது, அங்கே,
நிறைய பரபரப்பும், நிகழ்வுகளும் படம் பிடிக்க இருக்கின்றன.
இன்னமும் அதிகமாக இருக்கிறது.
ஆனால் அங்கே இருப்பதற்கே எங்களுக்குக் கடினமாக இருக்கிறது.
அப்படிப்பட்ட நிலைமை தான் இப்போது.
வரக்கூடிய இரவுகளில், முழு நிலவு தேயும் போது நீரோட்டம் குறையும்.
நீரில் மூழ்குவது சுலபமாக இருந்தாலும், பவளப்பாறைகள் காலியாக இருக்கும்.
ஆமாம்.
ஆமாம், நீரோட்டம் ஓய்ந்ததனால், அனைத்தும்...
ஆமாம், இருப்பிடத்திற்குச் சென்று விட்டன.
-ஆமாம். -ஆமாம்.
சரியான தருணத்தை நம் குழுவினர் தேடும் போது...
நீரோட்டத்திற்கு மத்தியில் தண்ணீர் மந்தமடையும்...
ஒரு சிறிய இடைவெளி மட்டும் இருப்பதைத் தெரிந்து கொள்கிறார்கள்.
அப்படி படம் பிடிப்பது கடினமாக இருக்கலாம்,
ஏனென்றால் அது சூரியன் அஸ்தமனமாகும் மாலை 6:00 மணியாகவும் இருக்கலாம்,
ஆனால் அந்த தருணத்தை நாம் விட்டு விட்டால், திடீரென்று அதிகாலை 4:00 மணி ஆகிவிடலாம்.
எனவே 40 நிமிடம் நீரில் மூழ்குவதற்காக
நாம் இரவு முழுவதும், காத்திருக்கும், கடினமான நேரங்களும் ஏற்படும்.
எனக்கு ஒரு கோப்பை தேநீர் கொடுங்கள்.
தளர்வில்லாமல் பல இரவுகள் முழித்திருந்து...
டேவிட் மற்றும் அவரது குழுவினர், தாங்கள் தேடிக் கொண்டிருந்த புதுமையான
நடத்தைகளை படம் பிடிக்கத் தொடங்குகிறார்கள்.
இந்த கார்னட் ஃபிஷ் இப்படி தாக்குவதை இதற்கு முன் பார்த்தது கிடையாது.
எல்லாவற்றிலும் வெல்ல முடியாது, ஆனால் இந்த ஒன்றை வென்று விட்டோம்.
ஒவ்வொரு வேட்டையாளரும் தன் பாணியில் தனது இரையை பின் தொடருகிறது.
மோரே ஈல்கள் வேட்டையாடுவதற்காக பவளப்பாறைகளைத் தேடி வந்தன.
அந்த மொரே, பவளப்பாறைகளின் மேல் பகுதியில் உணவு உண்டது.
அங்கே, கீழ் பகுதி வரைக்கும், செல்லக்கூடிய ஒரு துளை இருந்தது.
அங்கே, ஒரு சிறு மீன் இருந்தது,
மற்றும் அந்த மொரேவும் அங்கு சென்றது.
அங்கே இருக்கிறது.
அதன் பிறகு, அவ்வளவு தான்.
சிறப்பு! கேமராவிற்கு முன்னால் நடந்தது. துளைக்குள்ளேயே நடந்தது இன்னும் சிறப்பு.
இந்த பவளப்பாறைகளில் நிறைய விஷயங்கள் நடக்கின்றன.
இரவில் மட்டும் பரபரப்பாகும் ஒரு வண்ணமயமான சமுதாயத்தை
அங்கே நம்மால் காண முடிகிறது.
புதுமையான தனித்துவமான விஷயங்களை இந்த அற்புதமான ஆழ்கடல் உலகத்தில்
நமது குழுவால் படம் பிடிக்க முடிந்தது.
தமிழாக்கம் மேனகா மணிகண்டன்